защо добрата продуктова фотография е важна
когато клиентите ви не могат да дойдат да видят продукта на място, една продуктова фотография става наистина важна. това е така, защото нашият мозък дава изключително предимство на визуалната информация пред всички останали и затова начинът, по който изглежда една снимка, се оказва по-важен и от описанието на предмета, и от мненията на другите. проучванията го доказват – за 70% от хората, които пазаруват онлайн, е изключително важно как изглеждат фотографиите на продуктите. ако можеха да избират, те биха купили даден предмет именно от сайта, който предлага по-добра негова продуктова фотография, вместо от конкурент с по-лоши изображения. но една продуктова фотография има още по-сложна задача. за онлайн търговците на дребно фотографията на продуктите трябва да допълни и останалите сетива, на които един купувач обикновено разчита при решението за покупка. добрата продуктова фотография трябва да замени усещания като текстура, здравина, размер, дори вкус и аромат. и ако успее, значително увеличава шансовете за продажби .